– Асвячэнне яблыкаў – добрая традыцыя, звязаная з сельскагаспадарчым цыклам. Яна вельмі ўмоўная і залежыць ад кліматычнага пояса. У Грузіі, як і ў Грэцыі, напрыклад, яблыкі паспяваюць значна раней, чым у нас, і на асвячэнне вернікі там прыносяць вінаград. Менавіта ад асвячэння вінаграду, які паспявае акурат да Праабражэння, уласна і пайшоў звычай. У нас ужо яблыкі прыстасавалі за адсутнасцю вінаграду. Царкве проста важна навучыць сваіх дзяцей быць удзячнымі Богу за Яго дары і выконваць Яго запаведзі. Бог ёсць святло — і тым, хто злучаецца з Ім, перадае Сваё ззянне. У Праабражэнні Хрыста паказаны той абноўлены стан, які ажыццявіцца ва ўваскрэсенні людзей …